stanford-oval/wikipedia huggingface dataset:
AEK Ateena

| Athletic Union of Constantinople Αθλητική Ένωσις Κωνσταντινουπόλεως |
| --- | --- |
Perustettu:  13. huhtikuuta 1924
Paikkakunta:  Ateena
Värit:  keltainen ja musta
Lajit:  jalkapallo, koripallo, lentopallo, käsipallo, miekkailu, shakki, pyöräily, nyrkkeily, yleisurheilu ja pöytätennis
Puheenjohtaja:   Andreas Dimitrelos
Athlitiki Enosis Konstantinoupoleos (kreik. Αθλητική Ένωση Κωνσταντινουπόλεως, ”Konstantinopolin urheiluliitto”) on perinteikäs ateenalainen monilajinen urheiluseura. Seuran perustivat vuonna 1924 Ateenaan Turkista paenneet kreikkalaiset pakolaiset. Seuralla on toimintaa muun muassa jalkapallossa, koripallossa, lentopallossa ja käsipallossa.
Meriitit > Jalkapallossa

Kreikan mestaruus (11): 1939, 1940, 1963, 1968, 1971, 1978, 1979, 1989, 1992, 1993, 1994
Kreikan Cup (14): 1932, 1939, 1949, 1950, 1956, 1964, 1966, 1978, 1983, 1996, 1997, 2000, 2002, 2011
Kreikan Liigacup: 1990
Kreikan Super Cup: 1989, 1996
Meriitit > Koripallossa

Kreikan mestaruus (9)
Kreikan cup (4)
Saporta Cup (2)
Aiheesta muualla

Virallinen sivusto (kreikaksi)
Fanien sivusto (kreikaksi) (englanniksi)
Ultras-ryhmän sivu
Bergelmir

| Bergelmir |
| --- | --- |

Löytäminen
Löytäjät:  Scott S. Sheppard, David C. Jewitt, Jan T. Kleyna
Löytöaika:  12. joulukuuta 2004
Kiertoradan ominaisuudet
Planeetta:  Saturnus
Eksentrisyys:  0,1417
Kiertoaika:  1 005,78 d
Inklinaatio:  158,919°
Fyysiset ominaisuudet
Päiväntasaajan halkaisija:  ~6 km
Keskitiheys:  2.3 g/cm3
Albedo:  0.04
Bergelmir on yksi Saturnuksen lukuisista kuista. Se kuuluu viikinkiryhmään, jotka kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan. Sen löysivät Scott S. Sheppard, David C. Jewitt ja Jan T. Kleyna Subaru-teleskoopilla Mauna Keassa, Havaijiilla 12. joulukuuta 2004.
Belgermiria kutsuttiin alun perin nimellä S/2004 S15. Kuun nimi tulee skandinaavien mytologiasta, jossa Bergelmir on jääjättiläinen, joka vaimonsa kanssa selvisi Ymirin verestä syntyneestä tulvasta. Tarina kuuluu skandien mytologian luomistaruihin.
Boarnin taistelu

Boarnin taistelu (hollanniksi: Slag aan de Boorne, friisiksi: Slach oan de Boarn) oli 700-luvulla käyty taistelu Boarn-joen suulla frankkien ja friisien välillä 734.
Vuonna 734 frankkien armeija hyökkäsi major domus Kaarle Martelin johdolla Friisinmaahan osana pidempiä taisteluita friisejä vastaan. Joukot marssivat pitkin Boarn-jokea sen suistoon asti. Friisit hyökkäsivät heidän kimppuunsa veneillä kuninkaansa Poppon johdolla pyrkien yllättämään heidät. Siitä huolimatta friisit lyötiin ja heidän kuninkaansa surmattiin. Frankit saivat haltuunsa friisien maat Lauwers-joesta länteen ja friiseistä tuli frankkien vasalleja lukuun ottamatta heimoja, jotka elivät Itä-Friisinmaassa nykyisessä Saksassa.
Battle Creek (täsmennyssivu)

Battle Creek voi tarkoittaa seuraavia asioita:
Battle Creek, kaupunki Yhdysvalloissa Michiganin osavaltiossa.
Battle Creek, kaupunki Yhdysvalloissa Iowan osavaltiossa.
Battle Creek, kaupunki Yhdysvalloissa Nebraskan osavaltiossa.
Battle Creek, joki Yhdysvalloissa Michiganin osavaltiossa.
Battle Creek, joki Kanadassa Saskatchewanin provinssissa.
Battle Creek, joki Yhdysvalloissa Kalifornian osavaltiossa.
Battle Creek, vuoden 2015 televisiosarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Battle Creek”, voi hakea sivunnimihaulla, laajalla sivunnimihaulla tai tekstihaulla.
Boat on the River

Boat on the River on alun perin yhdysvaltalaisen Styx -yhtyeen levyttämä kappale, jonka sävellyksestä ja sanoituksesta vastasi Tommy Shaw. Kappale julkaistiin vuonna 1979 albumilla Cornerstone.
Suomeksi kappaleesta on tehty kaksi versiota:
Vuonna 1980 Hannele Suominen alias Taiska levytti Raul Reimanin käännöksen ja Jori Sivosen sovittaman version nimellä "Aamulla yksin".
Vuonna 1993 Riki Sorsa levytti CD-singlenä julkaistun alkuperäisen englanninkielisen version sekä Pia Partasen suomentaman ja Ari Sunellin sovittaman suomenkielisen version "Joki", Samana vuonna Jyrki Härkönen lauloi tämän saman version ns. huoltamokasetille Parhaat kotimaiset lista hitit 2.[vanhentunut linkki]
Bek Air

| Bek Air |
| --- | --- |
 IATA: Z9  –  ICAO: BEK 
Perustettu:  1999
Lakkautettu:  2019
Laivaston koko:  16
Bek Airin Fokker 100 toukokuussa 2018.
Bek Air (IATA: Z9, ICAO: BEK) oli kazakstanilainen lentoyhtiö, joka oli toiminnassa vuosina 1999–2019.
Laivasto

| Konemalli | Lukumäärä |
| --- | --- |
Airbus A340: 3
Fokker 70 / 100: 13
Yht.: 16
Lähde:
Boardman

Boardman on seuraavien henkilöiden sukunimi:
Chris Boardman (s. 1968), englantilainen maantiepyöräilijä
Christopher Boardman (1903–1987), brittiläinen purjehtija
Eleanor Boardman (1898–1991), yhdysvaltalainen näyttelijä
John Joseph Boardman (1894–1978), yhdysvaltalainen roomalaiskatolinen piispa
Leslie Boardman (1889–1975), australialainen uimari
Philip Boardman Admiral P (s. 1982), norjalainen reggaemuusikko
Henry Boardman Conover (1892–1950), yhdysvaltalainen sotilas ja amatöörilintutieteilijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Becky Chambers

| Becky Chambers |
| --- | --- |

Henkilötiedot
Syntynyt: 1985 (ikä 38–39)
Kansalaisuus:   Yhdysvallat
Ammatti:  kirjailija
Kirjailija
Tuotannon kieli: englanti
Kirjallinen suuntaus: science fiction
Aiheesta muualla
www.otherscribbles.com
Löydä lisää kirjailijoitaKirjallisuuden teemasivulta
Becky Chambers (s. 1985) on yhdysvaltalainen Kaliforniassa syntynyt tieteiskirjailija.
Chambersin esikoisromaani on The Long Way to a Small, Angry Planet. Hän on kirjoittanut sille jatkoksi romaanin A Closed and Common Orbit, joka oli Hugo-palkintoehdokas vuonna 2017.
Tuotanto > Wayfarers

The Long Way to a Small, Angry Planet (2014),  ISBN 978-0062444134
A Closed and Common Orbit (2016),  ISBN 978-0062569400
Record of a Spaceborn Few (2018),  ISBN 978-0062699220
The Galaxy, and the Ground Within (2021),  ISBN 978-0062936059
Aiheesta muualla

Kotisivut (englanniksi)
A1 Ethniki 2008–2009

A1 Ethnikin kausi 2008-2009 oli 69. kausi kun sarjaa pelattiin. Runkosarja alkoi 4. lokakuuta 2008 ja loppui 10. toukokuuta 2009. Hallitsevana mestarina kauteen lähti Panathinaikos BC, joka voitti kauden seitsemännen kerran perättäin.
Runkosarja

Runkosarjan voitti Olympiakos BC.
Runkosarja > Sarjataulukko

| --- | --- |
: Pudotuspeleihin
: Putosi A2 Ethnikiin
| # |  | O | V | H | P+ | P- | P |
| --- | --- | --- | --- | --- | --- | --- | --- |
| 1 | Olympiakos BC | 26 | 25 | 1 | 2229 | 1826 | 51 |
| 2 | Panathinaikos BC | 26 | 22 | 4 | 2277 | 1797 | 48 |
| 3 | Aris Thessaloniki BC | 26 | 19 | 7 | 1883 | 1775 | 45 |
| 4 | Maroussi BC | 26 | 17 | 9 | 2035 | 1921 | 43 |
| 5 | Panellinios | 26 | 17 | 9 | 2053 | 1888 | 43 |
| 6 | Panionios B.C. | 26 | 16 | 10 | 1948 | 1931 | 42 |
| 7 | PAOK Thessaloniki B.C. | 26 | 12 | 14 | 2004 | 1991 | 38 |
| 8 | Kolossos Rodou BC | 26 | 12 | 14 | 1900 | 1988 | 38 |
| 9 | AEK Ateena B.C. | 26 | 11 | 15 | 1896 | 1998 | 37 |
| 10 | Kavala BC | 26 | 9 | 17 | 1765 | 1948 | 35 |
| 11 | Olympia Larissa BC | 26 | 8 | 18 | 1769 | 1948 | 34 |
| 12 | Trikala | 26 | 6 | 20 | 1901 | 2115 | 32 |
| 13 | Egaleo ΒC | 26 | 6 | 20 | 1793 | 2035 | 32 |
| 14 | AEL | 26 | 2 | 24 | 1833 | 2151 | 28 |
Pudotuspelit

Puolivälierät pelattiin paras kolmesta periaatteella. Välierät, finaali ja pronssipeli pelataan paras viidestä. Sarjan kolme parasta saivat osallistumisoikeuden seuraavan vuoden Euroliigaan.
Aiheesta muualla

Galanis Sports Data (Arkistoitu – Internet Archive)
Euroliiga
Battle Royale

Battle Royale tarkoittaa seuraavia asioita:
Battle Royale, Kōshun Takamin kirjoittama kirja vuodelta 1999
Battle Royale, Kinji Fukasakun ohjaama elokuva vuodelta 2000
Battle Royale II: Requiem, vuonna 2003 valmistunut elokuvan jatko-osa
Battle Royale, Kōshun Takamin kirjaan perustuva mangasarja
Battle Royale II: Blitz Royale, mangasarjan jatko-osa.
Battle royale, videopelien lajityyppi
Battle royal, showpainin ottelumuoto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Battle Royale”, voi hakea sivunnimihaulla, laajalla sivunnimihaulla tai tekstihaulla.
Beat (Esa Pakarisen albumi)

| Beat Esa Pakarinen |
| --- | --- | --- |

Studioalbumin tiedot
 Äänitetty : 1988
 Studio : Studio Brushane, Helsinki
 Julkaistu: 15. elokuuta 1988
 Formaatti: LP-levy (BBL 1063)   C-kasetti (BBK 1063)   CD-levy (BBCD 1063)
 Tuottaja(t): Seppo Matintalo   Aappo I. Piippo
 Tyylilaji: iskelmä, rautalanka, rillumarei, poprock
 Kesto: 37.14
 Levy-yhtiö: Oy Bluebird Music Ab
 Levymerkki: Bluebird
Esa Pakarisen muut studioalbumit
| Savolainen kalakukko 1981 | Beat 1988 | Savolaesta sanarrieskoo – Lauluja Kalle Väänäsen runoihin 1994 |
Singlet albumilta Beat
 ”Joensuun Elli” / ”Totuus Emmasta” Julkaistu: 1988 (BBS 182)  ”Koti” / ”Severi Suhosen jenkka” Julkaistu: 1988 (BBS 185)
Beat on suomalaisnäyttelijä Esa Pakarisen 12. studioalbumi, joka julkaistiin elokuussa 1988. Albumi jäi Pakarisen elinajan viimeiseksi albumiksi. Pakarisen viimeinen albumi Savolaesta sanarrieskoo julkaistiin postuumisti vuonna 1994.
Albumi sisältää muutamia Pakarisen vanhoja levytyksiä rautalankasovituksina, mutta joukossa on myös muutama Pakarisen itse kirjoittama kappale. Albumin avausraidasta ”Joensuun Elli” tehtiin myös musiikkivideo Toivotaan, toivotaan -televisio-ohjelmaan.
Albumi julkaistiin Bluebird-levymerkillä LP- ja CD-levyinä sekä C-kasettina. Vuonna 2011 julkaistu Meiltähän tämä käy! Kaikki levytykset 1951–1988 -kokoelma sisältää kaikki albumin kappaleet.
Taustaa ja tuotanto

Vuonna 1988 Finnlevyllä vuosia työskennellyt Osmo Ruuskanen houkutteli 77-vuotiaan Pakarisen tekemään levyllisen rautalankamusiikkia levy-yhtiölleen Bluebirdille tekemään uuden albumin. Ruuskanen oli 1960-luvulla suomalaisen rautalankamusiikin keskeisimpiä tuottajia, jonka ansiosta mm. The Sounds menestyi hyvin Japanissa kappaleellaan ”Manchurian Beat” vuonna 1964. Suomalaista uusrautalankaa olivat edustaneet jo esimerkiksi Agents, mutta tällä albumilla kahdella raidalla vieraili vuonna 1981 perustettu The Mustangs. Yhtye toimi 1980-luvulla myös Reijo Taipaleen taustayhtyeenä. Yhtyeen keulahahmo Martti Luhtala soitti kaikilla levynkappaleilla sooloja ja tuo taustoihin todellista rautalankasoundia.
Albumin muihin kappaleihin kapellimestarina ja sovittajana toiminut Heikki Annala (nimim. Niilo Pollari) kokosi luottomiehistönsä, johon kuuluivat kosketinsoittaja Raimo Roiha, basisti Tapio Salo, rumpali Tapani ”Nappi” Ikonen sekä kitaristi Heikki Laurila.
Albumi äänitettiin Helsingin Kulosaaressa sijainneessa tuottaja Martin Brushanen studiossa. Brushane toimi 1960-luvulla Savages -rautalankayhtyeen rumpalina. Levyllä kuullaan Pakarisen luottokappaleita , kuten ”Lentävä kalakukko”, ”Kulkurin iltatähti” ja ”Severi Suhosen jenkka”. Kappaleiden sävellajeja jouduttiin laskemaan matalammalle, koska Pakarinen oli jo melko vanha.
Albumin kannessa Pakarinen poseeraa päällään olkinen sombrero, kesäinen hellepaita ja aurinkolasit.
Kappaleet

Kaikki kappaleet sovittanut Heikki Annala salanimellä Niilo Pollari, ellei toisin mainita.
Kappaleet > A-puoli

Joensuun Elli – 3.30 (säv. Jorma Ikävalko, san. Eino Kettunen)
Koti – 2.52 (alkup. ”Green, Green Grass Of Home”, säv. & san. Putman Curly, suom. san. Aappo I. Piippo Oskun idean pohjalta)
Totuus Emmasta – 2.40 (alkup. ”Emma”, säv. trad., san. Aappo I. Piippo)
Kaksi vanhaa tukkijätkää – 4.03 (säv. Toivo Kärki, san. Reino Helismaa)
Severi Suhosen jenkka – 2.35 (säv. Esa Pakarinen, san. Reino Helismaa)
En päivääkään vaihtaisi pois – 3.05 (säv. Toivo Kärki, san. Leo Länsi)
Kappaleet > B-puoli

Iitin Tiltu – 2.22 (säv. ja san. trad.)
Sokeripala – 2.25 (säv. trad., san. Aappo I. Piippo)
Vanha kanava – 2.19 (säv. Esa Pakarinen, san. Eino Puumalainen)
Lentävä kalakukko – 2.58 (säv. Toivo Kärki, san. Reino Helismaa, sov. The Mustangs)
Äidille – 3.04 (säv. & san. Esa Pakarinen)
Suhmuran Santra – 2.44 (säv. & san. Terho Könönen)
Kulkurin iltatähti – 2.37 (säv. Martti Ounamo, san. O. Itä, sov. The Mustangs)
Vuoden 2011 Meiltähän tämä käy! Kaikki levytykset 1951–1988 -kokoelman mukaan kappale "Sokeripala" alkup. Felednelek: säv. ja san. József Dóczy.
Esa Pakarinen on levyttänyt "Joensuun Elli" -kappaleen aiemmin vuonna 1972, "Severi Suhosen jenkka" -kappaleen vuosina 1951 ja 1975, "Lentävä kalakukko" -kappaleen vuosina 1951, 1961, 1966 ja 1972 sekä kappaleen "Suhmuran Santra" vuosina 1966 ja 1972.
Kokoonpano

Esa Pakarinen – laulu
Heikki Annala – kapellimestari
Kokoonpano > Heikki Annalan yhtye

Heikki Annala – syntetisaattori (4, 7, 9-11)
Raimo Roiha – piano (1-3, 6, 8), harmonikka (8-9, 11, 13, 15-16)
Heikki Laurila – kitara (5-13, 15-16)
Tapio Salo – bassokitara (5-13, 15-16)
Tapani "Nappi" Ikonen – rummut (5-13, 16)
Kokoonpano > The Mustangs

Matti Luhtala – soolokitara
Jari Aaltonen – komppikitara (10, 13)
Jyrki Hautamäki – basso (10, 13) (tuuraajana Jari Viroselle)
Timo Leinonen – rummut (10, 13)
Kokoonpano > Tuotanto

Martin Brushane – äänitys (Studio Brushane, Helsinki, 1988)
Seppo Matintalo – tuotanto
Aappo I. Piippo – tuotanto
Q-Studio – kuva
Al-Awadi–Raas-Rothschildin oireyhtymä

Al-Awadi–Raas-Rothschildin oireyhtymä on erittäin harvinainen sikiönkehityksessä syntyvä oireyhtymä, joka aiheuttaa erilaisia rakennepoikkeavuuksia.
Al-Awadi–Raas-Rothschildin oireyhtymä aiheuttaa fokomeliaa. Etenkin jalkojen pitkittäiset luut jäävät vajaasti kehittyneiksi. Myös käsivarsien luissa esiintyy poikkeavuuksia, mutta jalkojen poikkeavuudet ovat yleensä merkittävämpiä. Mahdollisia kasvojen poikkeavuuksia ovat suulakihalkio, hypertelorismi sekä ylä- ja alaleuan taaksepäin vetäytyneisyys. Munuaisissa voi myös olla ongelmia, kuten hevosenkenkämunuainen tai polykystisyys. Oireyhtymälle tyypillistä on vaikea-asteinen lantion vajaakehittyneisyys. Sukupuolielinten kehityshäiriöt ovat mahdollisia; tytöiltä saattavat puuttua kohtu ja emätin. Pojilla on esiintynyt siittimen poikkeuksellista pienikokoisuutta ja piilokiveksisyyttä. Al-Awadi–Raas-Rothschildin oireyhtymään ei yleensä liity kehitysvammaisuutta. Älykkyyden lisäksi myös pituuden kehitys on tyypillisesti normaali.
Al-Awadi–Raas-Rothschildin oireyhtymän taustalla on WNT7A-geenin homotsygoottinen mutaatio kromosomissa 3. Saman geenin mutaatioon liittyy Fuhrmannin oireyhtymä. Toimivan geenituotteen tuotanto on kuitenkin 
Al-Awadi–Raas-Rothschildin oireyhtymässä estynyt kokonaan, Fuhrmannin oireyhtymässä vain osittain. Siksi Al-Awadi–Raas-Rothschildin oireyhtymän oirekuva on vaikeampi. Sen periytyvyys on peittyvää ja autosomaalista. Joskus potilaiden elinikä jää hyvin lyhyeksi. Al-Awadi kuvasi oireyhtymän vuonna 1985 ja Raas-Rothschild vuonna 1988. Aiemmin Al-Awadin oireyhtymäksi, Raas-Rothschildin oireyhtymäksi ja Schinzelin fokomeliaksi kutsuttujen tilojen todettiin vuonna 1993 olevan nimityksiä yhdelle ja samalle oireyhtymälle.
APB

| APB |
| --- | --- |
Tyyli:  draama
Kestoaika:  43 min
Luoja(t):  David Slack
Kehittäjä(t):  Matt Nix
Pääosissa:   Justin Kirk  Natalie Martinez  Caitlin Stasey  Taylor Handley  Ernie Hudson 
Alkuperämaa:   Yhdysvallat
Alkuperäiskieli:  englanti
Verkko:   Fox
Esitetty:  6. helmikuuta 2017  – 24. huhtikuuta 2017
Tuotantokausia:  1
Jaksoja:  12
Tuotanto
Tuottaja(t):   Matt Nix  Kelly A. Manners  Margot Lulick 
Vastaava(t) tuottaja(t):   Trey Callaway  Matt Nix  Robert Friedman  Todd Hoffman  Dennis Kim  Len Wiseman  David Slack 
Säveltäjä(t):  Jason Derlatka Jon Ehrlich
Kuvaaja(t):  Bart Tau Glen Keenan
Tuotantoyhtiö(t):   Bungalow Media + Entertainment  Sketch Films  Flying Glass of Milk Productions  20th Century Fox Television  Storied Media Group 
Aiheesta muualla
IMDb 
APB on yhdysvaltalainen poliisisarja, jonka on luonut David Slack. Sarja perustuu David Amsden artikkeliin "Who Runs the Streets of New Orleans?". Lyhenne APB tulee sanoista all-points bulletin, joka tarkoittaa suomeksi etsintäkuulutusta.
Sarjan esittäminen aloitettiin Yhdysvalloissa Foxin-kanavalla 6. helmikuuta 2017.
Toukokuussa 2017 Fox ilmoitti lopettavansa sarjan tuottamisen ensimmäisen kauden jälkeen.
Juoni

Kun teknologiamiljardööri Gideon Reeves (Justin Kirk) menettää parhaan ystävänsä rikoksen johdosta päättää hän laittaa rahansa likoon tarjoutumalla ostamaan Chicagon poliisipiirin. Uuden rahoituksen avulla rahavaikeuksissa rämpivä poliisijoukko pääsee taistelemaan rikollisuutta vastaan käyttäen uusinta teknologiaa.
Näyttelijät

| 0 | 1 | 2 |
| --- | --- | --- |
|  Justin Kirk  | … |  Gideon Reeves   |
|  Natalie Martinez  | … |  Theresa Murphy   |
|  Taylor Handley  | … |  Nicholas Brandt   |
|  Caitlin Stasey  | … |  Ada Hamilton   |
|  Tamberla Perry  | … |  Tasha Goss   |
|  Ernie Hudson  | … |  Ned Conrad   |
|  William Smillie  | … |  Geoff Cobb   |
|  Abraham Benrubi  | … |  Pete McCann   |
Tuotanto

Helmikuussa 2016 rooliinsa valittu Natalie Martinez oli ensimmäinen kiinnitetty näyttelijä.
Sarjaa kuvattiin Yhdysvaltojen Chicagossa. Pilottijakson kuvaamiset keskeytettiin kun David Slack jätti projektin näkemyserojen johdosta, jonka myötä Matt Nix siirtyi vetämään projektia.
Vastaanotto

Arvostelusivusto Rotten Tomatoes antoi sarjalle arvosanaksi 35 % vaikka sivuston käviöiden arvosana oli paljon korkeampi, 73 %. Arvostelusivusto Metacriticin arvio sarjalle on 45/100 pistettä.
Aiheesta muualla

APB Internet Movie Databasessa (englanniksi)
Bergen Cookies

Bergen Cookies on Spometin valmistama puolalainen keksituotemerkki. Keksien valmistus aloitettiin vuonna 1990 laajentamaan yrityksen perustaneen perheen perinnettä valmistaa keksejä laajemmassa mittakaavassa. Niitä myydään sekä 100 gramman ohuissa muovipakkauksissa että 145 gramman pahvipakkauksissa. Huhtikuussa 2009 uutisoitiin, että erä Bergen Almond Cookies -keksejä oli jouduttu vetämään pois markkinoilta, koska ne sisälsivät kekseihin kuulumatonta maapähkinää.
Tuotteet

Tähän on listattu kaikki keksituotemerkin markkinoilla olevat tuotteet.
| --- | --- |
 MacAndrews Butter Shortbread  MacAndrews Butter Chocolate Chip Shortbread  MacAndrews Butter Chocolate Chip Shortbread with Strawberry Mousse  Chocolate Chip Cookies with Smarties  Chocolate Chip Cookies with Orange  Butter Cookies with Milk Chocolate  Chocolate Striped Peanut Cookies  Chocolate Striped Peanut Cookies  Apple-Cinnamon Cookies  Coconut Cookies  Chocolate Chip Cookies with 37% Chocolate  Chocolate Chip with Raisins Cookies  Chocolate Chip with Hazelnut Cookies  Hazelnut Cookies  Peanut Cookies  Apple-Raisin  Almond Cookies  Butter Teddy Bear Cookies  Teddy Bear Cookies with Cocoa  Butter Teddy Bear Cookies  Digestive Cookies :  Digestive Cookies with Milk Chocolate  Delight Cookies  Delight Cookies with Milk Chocolate  Fans Bucket  Fans Box  Chocolate Striped Peanut Cookies SUGAR FREE  Almond Cookies SUGAR FREE  Hazelnut Cookies SUGAR FREE  Chocolate Chip Cookies with 37% Chocolate SUGAR FREE  Peanut Cookies SUGAR FREE  Coconut Cookies SUGAR FREE  Belgium Cookies  Vanilla Cookies with Chocolate  Butter Cookies with Sugar  Nutty Cookies  Hazelnut Cookies  Coconut Cookies  Peanut Cookies  Chocolate Striped Peanut Cookies  Chocolate Chip Cookies with 37% Chocolate 
Bergen Cookies Choco -keksejä.
Benjamin Graham

| Benjamin Graham |
| --- | --- |

Henkilötiedot
Syntynyt: 9. toukokuuta 1894 Lontoo, Englanti
Kuollut: 21. syyskuuta 1976 (82 vuotta) Aix-en-Provence, Ranska
Koulutus ja ura
Oppilaat:  Warren Buffett
Tutkimusalue:  Taloustiede
   
Benjamin Graham (alkujaan Grossbaum) (9. toukokuuta 1894 Lontoo, Englanti – 21. syyskuuta 1976 Aix-en-Provence, Ranska) oli yhdysvaltalainen taloustieteilijä ja sijoittaja, joka tunnetaan arvosijoittamisen teorian luojana. Graham tunnustetaan yleisesti modernin arvopaperianalyysin isäksi.
Elämä

Graham syntyi vuonna 1894 Lontoossa, ja muutti perheensä kanssa Yhdysvaltoihin pikkulapsena. Graham opiskeli Columbian yliopistossa, valmistui vuosikurssinsa priimuksena vuonna 1914 ja otti valmistuttuaan vastaan työtarjouksen Wall Streetiltä. Vuoden 1929 pörssiromahduksen jälkeiset havainnot innoittivat häntä kirjoittamaan David Doddin kanssa Security Analysis -teoksen, joka julkaistiin vuonna 1934 suuren laman alkaessa, kun Graham oli luennoitsijana Columbian yliopiston  kauppakorkeakoulussa. Kirjassa esiteltiin arvosijoittamisen teoria, jonka mukaan sijoittajan tulisi ostaa arvopaperianalyysin perusteella havaittuja aliarvostettuja osakkeita, joilla on potentiaalia hinnan kasvuun ajan kuluessa. Aikana, jolloin osakkeet tunnettiin lähinnä keinottelun välineinä, kirjan esittämät ajatukset arvopapereiden analysoinnista olivat uraauurtavia.
Vuonna 1949 Graham kirjoitti teoksen The Intelligent Investor: The Definitive Book on Value Investing, jota on pidetty arvosijoittamisen "Raamattuna". Teoksessa toistetaan Security Analysis -kirjassa esitellyt arvosijoittamisen perusteet, mutta neuvotaan myös sijoittajia olemaan seuraamatta väkijoukkoa, pitämään salkussaan 50 prosenttia osakkeita ja 50 prosenttia joukkovelkakirjalainoja tai käteistä rahaa, välttämään päiväkauppaa ja varomaan yritysten epärehellisiä kirjanpitotekniikoita, joita yhtiöt käyttävät tehdäkseen osakkeidensa arvosta houkuttelevamman sijoittajille.
Suursijoittaja Warren Buffett, joka oli Grahamin oppilas Columbian yliopistossa, kutsui The Intelligent Investor -kirjaa kaikkien aikojen parhaaksi sijoittamista käsitteleväksi kirjaksi. Kirjaa on myyty yli miljoona kappaletta. Columbian lisäksi Graham opetti myös Kalifornian yliopiston (Los Angeles) kauppakorkeakoulussa ja New York Institute of Financessa.
Aiheesta muualla

Kuvia tai muita tiedostoja aiheesta Benjamin Graham Wikimedia Commonsissa
Al-Auja

Al-Auja voi tarkoittaa seuraavia:
Al-Auja, pikkukaupunki Jerikon pohjoispuolella Palestiinan Länsirannalla
Al-Auja, Al-Awja, kylä Tikritin itäpuolella Irakissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Al-Auja”, voi hakea sivunnimihaulla, laajalla sivunnimihaulla tai tekstihaulla.
Al-Asr

Al-Asr arabialaisin merkein
Suura 103 arabialaisena resitaationa
Al-Asr (arab. العصر‎, suom. Iltapäivän tai Ajan suura) on Koraanin 103. suura. Se luokitellaan mekkalaiseksi tai medinalaiseksi ja käsittää kolme jaetta. Ensimmäinen jae esittää valan, minkä jälkeen suura sisältää varoituksen ihmisille. Suura kuuluu Zinetullah Ahsen-Bören suomennoksessa seuraavasti:
Kautta kuluvan ajan,
ihminen on totisesti mennyttä,
lukuunottamatta niitä, jotka uskovat ja hyvää tekevät, soveltavat toisiinsa totuutta ja kehoittavat toisiaan kestävyyteen.
Jaakko Hämeen-Anttilan mukaan viimeisen jakeen yhdistäminen edellisiin vaikuttaa myöhemmin tehdyltä. Koko suura saattaa olla Koraanin kanonisoinnin yhteydessä yli jäänyt katkelma.
Zug (kantoni)

| Zugin kantoni Kanton Zug (saksaksi) |
| --- | --- |
 Zuginjärvi hallitsee kantonin maisemia.
 Vaakuna
 Zug sijaitsee Keski-Sveitsissä.
 Koordinaatit: 47°9′N, 8°32′E 
Valtio:   Sveitsi
kuntia:  11 (1798–)
Perustettu:  1352
Hallinto:  
 – hallinnollinen keskus:  Zug
Pinta-ala:  238,73 km² (24.)
 – maa:  207,08 km²
 – sisävesi:  (Zuginjärvi, Ägerisee) 31,65 km² 
Väkiluku (31.12.2019)  (vakinaiset asukkaat):  127 642 (18.)
 – väestötiheys:  534 as./km²
Kielet:  saksa 82 % englanti 11 % (2017)
Uskonnot:  katolisuus 50 % reformoitu kirkko 14 % (2017)
BKT (2015, alustava):  18 mrd. Sfr (11.)
 – asukasta kohti:  153 000 Sfr (2.)
Lyhenteet:  
 – rekisterikilven tunnus:  ZG
 
Kantonin internetsivut
Zugin kantoni sijaitsee Sveitsin keskiosassa. Zugin kantonin pääkaupunki on Zugin kaupunki.